
రైతు ఆత్మహత్యలపై సుప్రీం సీరియస్ ఇది సున్నిత, మానవ హక్కుల సమస్య ఆత్మహత్య కారణాలు 4 వారాల్లో చెప్పండి సమగ్ర జాతీయ విధానం రూపొందించండి కేంద్రం, రాషా్ట్రలు, ఆర్బీఐకి సుప్రీం నోటీసులు న్యూఢిల్లీ, జనవరి 27 (ఆంధ్రజ్యోతి): దేశవ్యాప్తంగా రైతులను కాపాడేందుకు సమగ్ర జాతీయ విధానం ఉండాలని సుప్రీం కోర్టు అభిప్రాయపడింది. ప్రకృతి వైపరీత్యాల కారణంగా పంటలు కోల్పోతున్నారని, అప్పులు పెరిగిపోతున్నాయని, దాంతో, రైతులు ఆత్మహత్యలకు పాల్పడుతున్నారని స్పష్టం చేసింది. ఇది ప్రజా ప్రయోజనాలు, మానవ హక్కులు కలగలిసిన సున్నితమైన విషయమని, ఇది మొత్తం దేశ ప్రజా ప్రయోజనాలు, మానవ హక్కులకు సంబంధించిన సమస్య అని సుప్రీంకోర్టు అభిప్రాయపడింది. రైతుల సమస్యలపై సిటిజెన్స రిసోర్స్ అండ్ యాక్షన్ అండ్ ఇనీషియేటివ్ అనే స్వచ్ఛంద సంస్థ దాఖలు చేసిన వ్యాజ్యంప్తై చీఫ్ జస్టిస్ జేఎస్ ఖేహర్, జస్టిస్ ఎన్వీ రమణలతో కూడిన ధర్మాసనం సోమవారం విచారణ జరిపింది. రైతు ఆత్మహత్యలకుగల కారణాలను క్షుణ్ణంగా పరిశీలించి కేంద్ర, రాష్ట్ర ప్రభుత్వాలకు, కేంద్రపాలిత ప్రాంతాలకు, ఆర్బీఐకి నోటీసులు జారీ చేసింది. రైతు సమస్యలు, ముఖ్యంగా... ఆత్మహత్యలకు దారి తీస్తున్న పరిస్థితులపై 4వారాల్లో స్పందించాలని ఆదేశించింది. దేశానికి అన్నంపెట్టే అన్నదాత కన్నీరు పెట్టుకుంటే దేశం అధోగతి పాలవుతుందని, రైతుల సంక్షేమంపై కేంద్రం దృష్టి సారించాలని అభిప్రాయపడింది. పిటిషనర్ గుజరాతలోని రైతుల ఆత్మహత్యలపై వ్యాజ్యం వేయగా, సుప్రీం ధర్మాసనం ఈ పిటిషన్ పరిధిని దేశవ్యాప్తంగా రైతాంగానికి విస్తరింపచేసింది. ఈ కేసులో కేంద్రంతోపాటు అన్ని రాషా్ట్రలూ, కేంద్రపాలిత ప్రాంతాలూ, ఆర్బీబీ ఇంప్లీడ్ కావాల్సిందిగా ఆదేశిస్తున్నామని పేర్కొంది. కరువుతో పంటలు పండక, చేతికొచ్చిన పంట వరదల వల్ల దెబ్బతిని, గిట్టుబాటు ధర దొరకక, అప్పుల ఊబిలో ఉన్న రైతులను ఆదుకోడానికి తగిన జాతీయ విధానం లేదని వ్యాఖ్యానించింది.

raitu aatmahatyalapai supreem seerius idhi sunnita, manava hakkula samasya aatmahatya kaaranaalu 4 vaaraallo cheppandi samagra jaateeya vidhaanam roopondinchandi kendram, rashtralu, aarbiki supreem notisulu newdhilly, janavari 27 (aandhrajyoti): desavyaaptamgaa raitulanu kaapaadenduku samagra jaateeya vidhaanam undaalani supreem kortu abhipraayapadindi. prakruti vaipareetyaala kaaranamgaa pantalu kolpotunnarani, appulu perigipotunnaayani, daamto, raitulu aatmahatyalaku paalpadutunnaarani spashtam chesindi. idhi praja prayojanaalu, manava hakkulu kalagalisina sunnitamaina vishayamani, idhi mottam desha praja prayojanaalu, manava hakkulaku sambandhinchina samasya ani supreenkortu abhipraayapadindi. raitula samasyalapai citigensa resors and action and iniciative ane swachchanda samstha daakhalu chesina vyaajyamptai cheef justis js khehar, justis envee ramanalatho kuudina dharmasana somavaram vichaarana jaripindi. raitu aatmahatyalakugala kaaranaalanu kshunnamgaa pariseelinchi kendra, rashtra prabhutvaalaku, kendrapalita praantaalaku, aarbiki notisulu jaarii chesindi. raitu samasyalu, mukhyamgaa... aatmahatyalaku daari teestunna paristhitulapai 4vaaraallo spandinchaalani aadesinchindi. deshaniki annampette annadaata kanneeru pettukunte desham adhogati paalavutundani, raitula sankshemampai kendram drushti saarinchaalani abhipraayapadindi. pititioner gujaraataloni raitula aatmahatyalapai vyaajyam veyagaa, supreem dharmasana ee pitition paridhini desavyaaptamgaa raitaamgaaniki vistarimpachesindi. ee kesulo kendramtopatu anni raashtraluu, kendrapalita praantaaluu, arbiby impleed kaavaalsindigaa aadesistunnamani perkondi. karuvutho pantalu pandaka, chetikochina panta varadala valla debbatini, gittubaatu dhara dorakaka, appula oobilo unna raitulanu aadukodaaniki tagina jaateeya vidhaanam ledani vyaakhyaaninchindi.